ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
2021-22 సంవత్సరానికి గాను ఫాస్ఫాటిక్ & పొటాసిక్  ఎరువుల పోషక ఆధారిత సబ్సిడీ  రేట్లకు క్యాబినెట్ ఆమోదం
కేంద్ర ఎరువుల శాఖ 2021-22 సంవత్సరానికి గాను  ప్రతిపాదించిన ఫాస్ఫాటిక్ & పొటాసిక్  ఎరువుల పోషక ఆధారిత సబ్సిడీ  రేట్ల ప్రతిపాదనకు ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన ఆర్థిక వ్యవహారాల క్యాబినెట్ కమిటీ ఆమోదం తెలిపింది. నోటిఫికేషన్ తేదీ నుండి ఎన్బీఎస్ కోసం ఆమోదించబడిన రేట్లు ఈ క్రింది విధంగా అమలవుతాయి:
|
|
కిలో ఒక్కింటికి సబ్సిడీ రేట్లు 
|
|
ఎన్ 
|
|
పీ 
|
|
కే 
|
|
ఎస్ 
|
|
18.789
|
|
45.323
|
|
10.116
|
|
2.374
ఎరువుల తయారీదారులు / దిగుమతిదారుల ద్వారా సబ్సిడీ ధరలకు యూరియా, 22 గ్రేడ్ల పీ అండ్ కే ఎరువులు  అన్ని ఎరువుల్ని భారత ప్రభుత్వము అందుబాటులో ఉంచుతోంది. పీ అండ్ కే ఎరువులపై సబ్సిడీ ధరను 01.04.2010 నుంచి ఎన్బీఎస్ పథకం పర్యవేక్షిస్తోంది. రైతు స్నేహపూర్వక విధానానికి అనుగుణంగా, రైతులకు అందుబాటు ధరలకు పీ అండ్ కే ఎరువుల లభ్యత ఉండేలా చూసేందుకు ప్రభుత్వం కట్టుబడి ఉంది. ఎన్బీఎస్ రేట్ల ప్రకారంగా ఎరువుల కంపెనీలకు సబ్సిడీని విడుదల చేస్తారు. తద్వారా ఆయా కంపెనీలు ఎరువులను రైతులకు సరసమైన ధరలకు అందుబాటులో ఉంచేలా చూస్తారు. గత కొన్ని నెలలుగా డీఏపీ మరియు ఇతర పీ అండ్ కే ఎరువుల ముడి పదార్థాల ధరలు అంతర్జాతీయంగా బాగా పెరిగాయి. ఈ ధరలు వేగంగా పెరిగినప్పటికీ భారతదేశంలో డీఏపీ ధరలను మొదట్లో కంపెనీలు పెంచలేదు, అయితే కొన్ని కంపెనీలు ప్రస్తుత ఆర్థిక సంవత్సరం ప్రారంభంలో డీఏపీ ధరలను పెంచాయి. రైతుల ఆందోళనలపై పూర్తిగా అవగాహనతో ఉన్న ప్రభుత్వం, పీ & కే ఎరువుల  ధరల పెరుగుదల ప్రభావాల నుండి వ్యవసాయ సమాజాన్ని రక్షించడానికి వీలుగా పరిస్థితిని పరిష్కరించడానికి ఇప్పటికే పలు చర్యలను చేపట్టింది. దీని ప్రకారం, మొదటి దశగా రైతులకు మార్కెట్లో ఈ ఎరువులు తగినంతగా లభించేలా చూడాలని ప్రభుత్వం ఇప్పటికే అన్ని ఎరువుల సంస్థలను ఆదేశించింది. దేశంలో ఎరువుల లభ్యతను ప్రభుత్వం పర్యవేక్షిస్తోంది. డీఏపీ ధరల విషయంలో ప్రభుత్వం తగిన జాగ్రత్తలు చేపట్టింది. అన్ని ఎరువుల కంపెనీలను తమ పాత డీఏపీ నిల్వలను పాత ధరలకు మాత్రమే విక్రయించాలని కోరింది.
ఖజానాపై రూ.14,775 కోట్ల మేర భారం..
కోవిడ్-19 వైరస్ మహమ్మారి యొక్క రెండవ విడత వ్యాప్తిలో ఆకస్మికంగా కేసుల పెరుగుదల కారణంగా దేశం మరియు పౌరులు  అసాధారణమైన కాలాన్ని వెల్లదీస్తున్న విషయాన్ని కేంద్ర ప్రభుత్వం ముందుగానే గ్రహించి తగిన చర్యలు చేపడుతోంది. కోవిడ్-19 వైరస్ మహమ్మారి సమయంలో ప్రజలు ఎదుర్కొంటున్న కష్టాలను పరిగణనలోకి తీసుకుని భారత ప్రభుత్వము ఇప్పటికే వివిధ ప్రత్యేక ప్యాకేజీలను ప్రకటించింది. ఈ కష్ట సమయాన భారతదేశంలో డీఏపీ ధరల సంక్షోబః రైతులకు అసాధారణమైన పరిస్థితిగా, తీరని బాధగా పరిగణించింది. రైతులకు ప్రత్యేక ప్యాకేజీగా ఎన్బీఎస్ పథకం కింద సబ్సిడీ రేట్లను భారత ప్రభుత్వం పెంచింది. దీంతో డీఏపీ యొక్క గరిష్ట చిల్లర ధరను  ఖరీఫ్ సీజన్ వరకు గత సంవత్సరం స్థాయిలో ఉంచవచ్చు. రైతుల కష్టాలను తగ్గించడానికి కోవిడ్-19 ప్యాకేజీలో భాగంగా ఈ వన్టైమ్ పరిణామంగా ఈ చర్య తీసుకోవడం జరిగింది. కొన్ని నెలల్లో అంతర్జాతీయ మార్కెట్లో ధరలు తగ్గుతాయని అంచనా.. అప్పు భారత ప్రభుత్వం పరిస్థితిని తదనుగుణంగా సమీక్షించి ఆ సమయంలో సబ్సిడీ రేట్ల గురించి తాజా నిర్ణయాన్ని తీసుకుంటుంది. ఈ చర్య వల్ల అంచనా వేసిన అదనపు సబ్సిడీ భారం సుమారు రూ.14,775 కోట్లు.
ప్రధాన మంత్రి కార్యాలయం
25 ఎం విమెన్స్ పిస్టల్ షూటింగ్ ఈవెంట్ లో చారిత్రక రజత పతకం సాధించినందుకు ఈషా సింగ్ కు పిఎం అభినందనలు
ఆసియా క్రీడోత్సవాల్లో 25 ఎం విమెన్స్ పిస్టల్ షూటింగ్ ఈవెంట్ లో రజత పతకం సాధించినందుకు ఈషా సింగ్ కు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ఎక్స్ లో ఒక పోస్ట్ చేస్తూ
‘‘ఈషా సింగ్ అద్భుత రజతం.
ఆసియా క్రీడల్లో 25 ఎం విమెన్స్ పిస్టల్ షూటింగ్ ఈవెంట్ లో ఈషా సింగ్ రజతపతకం సాధించడం గర్వకారణం. ఆమె అద్భుత ప్రతిభ, కఠిన శ్రమ, అంకిత భావం మనని గర్వపడేలా చేశాయి.
భవిష్యత్ ఈవెంట్లలో కూడా ఆమె మరిన్ని విజయాలు సాధించాలని అభినందనలు’’. అని పేర్కొన్నారు.
(
రహదారి రవాణా, హైవేల మంత్రిత్వ శాఖ
హైడ్రోజన్ చోదక వాహనాల భద్రతా మూల్యాంకన ప్రమాణాలపై అభిప్రాయాలకు ఆహ్వానం
హైడ్రోజన్ ఫ్యూయల్ సెల్ ల ద్వారా నడిచే వాహనాల భద్రత కు సంబంధంచిన ప్రమాణాలను చేర్చేందుకు వీలుగా, కేంద్ర మోటారు వాహనాల నిబంధనలు 1989 లో సవరణలు ప్రతిపాదిస్తూ 2020 జూలై 10న జిఎస్ఆర్ 436 నెంబరుతో కేంద్ర రోడ్డు రవాణా జాతీయ రహదారుల మంత్రిత్వశాఖ ఒక ముసాయిదా నోటిఫికేషన్ ను జారీచేసింది.
కంప్రెస్డ్ గ్యాసెస్ హైడ్రోజన్ ఫ్యూయల్ సెల్ లపై ఆధారపడి నడిచే ఎం, ఎన్ కేటగిరీల మోటారు వాహనాలను ఇందులో చేర్చాలని ప్రతిపాదించారు. ఇది ఎఐఎస్ 157:2020 ప్రకారం, ఎప్పటి కప్పుడు చేసే సవరణలకు అనుగుణంగా ఉండాలి. ఇందుకు సమానంగా బ్యూరొ ఆఫ్ ఇండియన్ స్టాండర్డ్ యాక్ట్ 2016  కింద బిఐఎస్ ప్రమాణాలు ప్రకటించేంత వరకు ఇది అమలులో ఉంటుంది.
హైడ్రోజన్ ఫ్యూయల్ స్పెసిఫికేషన్లు ఫ్యూయల్ సెల్ వాహనాలకు ఐఎస్ఒ 14687 కు అనుగుణంగా ఉండాలి. ఇవి బ్యూరొ ఆఫ్ ఇండియన్ స్టాండర్డ్స్ యాక్ట్ 2016 కింద బిఐఎస్ ప్రమాణాలు జారీ అయ్యేంతవరకు ఇవి అమలులో ఉంటాయి.
ప్రతిపాదిత సవరణలకు సంబంధించి సాధారణ ప్రజలతోపాటు, దీనితో సంబంధం ఉన్న పక్షాలందరి నుంచి అభిప్రాయాలు, సూచనలు కోరుతున్నట్టు మంత్రిత్వశాఖ తెలిపింది. వీటిని జాయింట్ సెక్రటరీ , మినిస్ట్రీ ఆఫ్ రోడ్ ట్రాన్స్పోర్ట్, హైవేస్, ట్రాన్స్పోర్ట్ భవన్,పార్లమెంట్ స్ట్రీట్, న్యూఢిల్లీ -110001కు 2020 ఆగస్టు 9 లోగా పంపవచ్చు.
పెట్రోలియం- సహజ వాయువుల మంత్రిత్వ శాఖ
దాదాపు రూ.8 వేల కోట్ల విలువైన పైప్లైన్ ప్రాజెక్టులపై కేంద్ర మంత్రి ధర్మేంద్ర ప్రధాన్ సమీక్ష
పైప్లైన్ ప్రాజెక్టుల్లో 'ఆత్మనిర్భర్ భారత్'ను మూలస్తంభంగా మారుద్దామని పిలుపు
దేశీయంగా ఉక్కు పైపుల ఉత్పత్తిలో వృద్ధి తెచ్చేలా ప్రాజెక్టులను వేగవంతం చేసిన గ్యాస్ సంస్థలు
కేంద్ర పెట్రోలియం, సహజ వాయువు&ఉక్కు శాఖ మంత్రి ధర్మేంద్ర ప్రధాన్, దాదాపు రూ.8 వేల కోట్ల విలువైన పైప్లైన్ ప్రాజెక్టులపై సమీక్ష నిర్వహించారు. చమురు, గ్యాస్ సంస్థల ఆధ్వర్యంలో వివిధ దశల్లో ఈ ప్రాజెక్టులు కొనసాగుతున్నాయి. ఆత్మనిర్భర్ భారత్ను ప్రస్తావిస్తూ, ఈ ప్రాజెక్టుల్లో సంపూర్ణ స్వదేశీకరణకు మంత్రి పిలుపునిచ్చారు.
రూ.వెయ్యి కోట్లకు పైగా విలువైన లైన్ పైప్ టెండర్లను గెయిల్ పరిశీలిస్తోంది. సెప్టెంబర్ 2020 నాటికి సుమారు ఒక లక్ష మెట్రిక్ టన్నుల ఉక్కు దీనికి అవసరం. దేశీయ బిడ్డర్ల ద్వారా 800 కిలోమీటర్ల లైన్ పైపుల సరఫరా ప్రస్తుత లక్ష్యం. 'భారత్లో తయారీ'కి ఊతమిచ్చి దేశ స్వావలంబన లక్ష్యాన్ని సాధించేలా ఈ ఆర్థిక సంవత్సరం చివరికల్లా ఈ పరిమాణాన్ని రెట్టింపు చేయాలని గెయిల్ భావిస్తోంది.
లాక్డౌన్ నిబంధనల సడలింపు తర్వాత, ప్రధాన్ మంత్రి ఉర్జ గంగ, జేహెచ్బీడీపీఎల్ పైప్లైన్తో పాటు ఈ ప్రాజెక్టు పనులు వేగంగా సాగుతున్నాయి.దేశం మొత్తం గ్యాస్ పైప్లైన్ కారిడార్ను విస్తరించేలా, తూర్పు ప్రాంతాన్ని పశ్చిమ ప్రాంతంతో అనుసంధానించడానికి సన్నద్ధమవుతోంది. దేశంలో గ్యాస్ ఆధారిత ఆర్థిక వ్యవస్థను వృద్ధి చేయడం దీని ఉద్దేశం.
I దక్షిణ భారతదేశంలో 1450 కిలోమీటర్ల పొడవైన సహజవాయువు పైప్లైన్ను ఇండియన్ ఆయిల్ సంస్థ నిర్మిస్తోంది. ఈ ప్రాజెక్టు వ్యయం రూ.6025 కోట్లు. ఆత్మనిర్భర్ భారత్ చర్యల్లో భాగంగా, రూ.2060 కోట్ల విలువైన సుమారు 1.65 లక్షల మెట్రిక్ టన్నుల ఉక్కు పైపుల తయారీ సామర్థ్యాన్ని ఈ ప్రాజెక్టు కల్పిస్తుంది.
మొత్తం 8 ఈశాన్య రాష్ట్రాలకు నిరంతరాయంగా గ్యాస్ సరఫరా చేసేలా, ఇంద్రధనుష్ గ్యాస్ గ్రిడ్ లిమిటెడ్ ఈశాన్య ప్రాంతంలో గ్యాస్ పైప్లైన్ గ్రిడ్ను అభివృద్ధి చేస్తోంది. ఇది ఆయా రాష్ట్రాల్లో ఆర్థిక వృద్ధిని వేగవంతం చేయడంతోపాటు, భారతదేశంలో గ్యాస్ ఆధారిత ఆర్థిక వ్యవస్థను నెలకొల్పేందుకు తోడ్పడుతుంది. దేశీయ బిడ్డర్ల నుంచి 550 కిలోమీటర్ల లైన్ పైప్ సరఫరా కోసం రూ.950 కోట్లకు పైగా విలువైన టెండర్లను ఐజీజీఎల్ పరిశీలిస్తోంది. జులై 2020 నాటికి 73 వేల మెట్రిక్ టన్నుల ఉక్కు పైపుల సేకరణ ఈ ప్రాజెక్టు లక్ష్యం. ప్రస్తుత ఆర్థిక సంవత్సరం చివరినాటికి ఈ మొత్తాన్ని రెట్టింపు చేయాలని భావిస్తున్నారు.
(
ప్రధాన మంత్రి కార్యాలయం
రాజ్ కోట్ లో ఆసుపత్రి లో మంటలు చెలరేగిన ఘటన లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి
రాజ్ కోట్ లోని ఒక ఆసుపత్రి లో మంటలు చెలరేగిన ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
‘‘రాజ్ కోట్ లోని ఒక ఆసుపత్రి లో మంటలు రేగిన కారణంగా ప్రాణనష్టం వాటిల్లిందని తెలుసుకొని తీవ్ర వేదన కు లోనయ్యాను. ఈ దురదృష్టకర ఘటన లో తమ ఆప్తులను కోల్పోయిన వారికి కలిగిన శోకం లో నేను సైతం పాలుపంచుకొంటున్నాను. గాయపడ్డ వారు త్వరగా కోలుకోవాలని ప్రార్థిస్తున్నాను. బాధితులకు సాధ్యమైన అన్ని విధాలుగాను సాయపడటానికి పాలనయంత్రాంగం చొరవ తీసుకొంటోంది’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గత ఏడాదితో పోల్చి చూస్తే ఈ ఏడాది ఉల్లిపాయల ధరలు తక్కువగా ఉన్నాయి
జాతీయ స్థాయిలో కేజీ 40.13 రూపాయలుగా ఉన్న ధర / క్వింటాల్ ధర 321.92గా ఉంది
ఎక్కువ నిల్వలను ఉంచుతూ ధరల స్థిరీకరణకు చర్యలు
ఉల్లిపాయల ధరలను తగ్గించడానికి కేంద్రం అమలు చేస్తున్న చర్యలతో సత్ఫలితాలు
గత ఏడాదితో పోల్చి చూస్తే దేశంలో ఈ ఏడాది ఉల్లిపాయల ధరలు తక్కువగా ఉన్నాయి. అఖిల భారత స్థాయిలో కేజీ ఉల్లిపాయల టోకు ధర 40.13 రూపాయలుగా, క్వింటాల్ ధర 3215.92 రూపాయలుగా ఉంది. ఉల్లిపాయల ధరలు తగ్గించడానికి కేంద్రం అమలు చేస్తున్న చర్యలు ఫలితాలను ఇస్తున్నాయి.
వర్షాల వల్ల సరఫరా తగ్గడంతో 2021 అక్టోబర్ నుంచి దేశంలో ఉల్లి ధరలు పెరగడం ప్రారంభించాయి. ధరలను తగ్గించి వినియోగదారులకు ఊరట కలిగించాలన్న లక్ష్యంతో కేంద్రం చర్యలను అమలు చేయడం ప్రారంభించింది. దీనిలో భాగంగా వినియోగదారుల వ్యవహారాల శాఖ చర్యలకు ఉపక్రమించింది. దీనిలో భాగంగా బఫర్ నిల్వల నుంచి ఉల్లిపాయలను మొదటి వచ్చిన వారికి మొదటి ప్రాధాన్యత సిద్ధాంతంపై వీటి సరఫరా ప్రారంభం అయ్యింది. ధరలను తగ్గించడంతో పాటు నిల్వ చేసిన సరుకులకు నష్టం కలగకుండా చూడాలన్న లక్ష్యంతో ఈ కార్యక్రమం అమలు జరుగుతోంది.
దీనితో ఉల్లిపాయల ధరలలో తగ్గుదల కనిపించింది. అఖిల భారత ధరల సూచి ప్రకారం 03.11.2021 నాటికి కేజీ ఉల్లి ధర 40.42 రూపాయలకు తగ్గింది. క్వింటాలు ఉల్లి ధర 3253.53గా ఉంది.
2021 నవంబర్ 2 వరకు ఢిల్లీ, కోల్కతా, లక్నో, పాట్నా, రాంచీ, గౌహతి, భువనేశ్వర్, హైదరాబాద్, బెంగళూరు, చెన్నై, ముంబై, చండీగఢ్, కొచ్చి మరియు రాయ్పూర్ వంటి ప్రధాన మార్కెట్లలో మొత్తం 1,11,376.17 ఎంటీ ల ఉల్లిపాయలను విడుదల చేయడం జరిగింది. మహారాష్ట్ర,మధ్యప్రదేశ్, గుజరాత్ రాష్ట్రాల్లో స్థానిక మార్కెట్లకు ఉల్లిని సరఫరా చేయడం జరిగింది.
మార్కెట్ లోకి ఉల్లిపాయలను విడుదల చేస్తున్న కేంద్ర వినియోగ వ్యవహారాల శాఖ నిల్వ కేంద్రాలలో కేజీ ఉల్లిని 21 రూపాయలకు రాష్ట్రాలు/కేంద్రపాలిత ప్రాంతాలకు అందుబాటులో ఉంచింది. దీనివల్ల మార్కెట్ ను నేరుగా నియంత్రించడానికి రాష్ట్రాలు/కేంద్రపాలిత ప్రాంతాలకు అవకాశం కలుగుతుంది. వినియోగదారులకు నేరుగా లేదా ప్రధాన మార్కెట్లకు ఉల్లిని తరలించి వాటి ధరలు తగ్గించడానికి వీలవుతుంది. రిటైల్ మార్కెట్ రంగంలో ఉన్న రాష్ట్ర/కేంద్ర ఏజెన్సీలకు కూడా కేజీ 21 రూపాయల చొప్పున లేదా రవాణా ఖర్చులను కలుపుకుని సేకరణ ధరకు ఉల్లి అందుబాటులో ఉంటుంది. కేజీ 26 రూపాయల చొప్పున సఫల్ ఉల్లిని అందుబాటులో ఉంచింది. బఫర్ నిల్వల నుంచి నాగాలాండ్ కు ఉల్లిని సరఫరా చేస్తున్నారు.
ధరల స్థిరీకరణ నిధి నుంచి వినియోగదారుల వ్యవహారాల శాఖ ఉల్లి బఫర్ స్టాక్ ను ఉంచుతోంది. ధరలను స్థిరీకరించడానికి వినియోగదారుల వ్యవహారాల శాఖ ఈ చర్యలను అమలు చేయడం జరుగుతోంది. 2021-22 లో 2 లక్షల ఎంటీ ల బఫర్ స్టాక్ ఉంచాలని నిర్ణయించిన ప్రభుత్వం లక్ష్యానికి మించి 2.08 లక్షల ఎంటీ ల బఫర్ స్టాక్ ను ఉంచింది. రబీ-2021 లో 2021 ఏప్రిల్-జులై ల మధ్య కేంద్రం పంటను సేకరించింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కొత్తగా నోటిఫై చేయబడిన సిసిఎస్  రూల్స్, 2021 మరియు ఫేస్ అథెంటికేషన్ టెక్నాలజీని ఉపయోగించి డిజిటల్ లైఫ్ సర్టిఫికెట్లజారీపై అవగాహన కల్పించడానికి వెబ్నార్ నిర్వహించబడింది.
కొత్తగా నోటిఫై చేయబడిన సిసిఎస్ రూల్స్, 2021 మరియు ఫేస్ అథెంటికేషన్ టెక్నాలజీని ఉపయోగించి డిజిటల్ లైఫ్ సర్టిఫికెట్ల జారీపై అవగాహన కల్పించే లక్ష్యంతో సెక్రటరీ  శ్రీ వి. శ్రీనివాస్ అధ్యక్షతన పెన్షనర్స్ అసోసియేషన్లకు వెబ్నార్ నిర్వహించబడింది. దేశంలోని అన్ని ప్రాంతాల నుంచి కేంద్ర ప్రభుత్వ పెన్షనర్స్ అసోసియేషన్లు ఈ సమావేశంలో పాల్గొన్నారు. సిసిఎస్ పెన్షన్ రూల్స్ 2021పై ప్రతి ప్రెజెంటేషన్ తర్వాత ఒక ప్రశ్న సమాధాన సెషన్ తర్వాత ఫేస్ అథెంటికేషన్ ద్వారా డిఎల్సి జనరేషన్పై ప్రెజెంటేషన్లు అందించబడ్డాయి.
సెక్రటరీ  వివిధ అసోసియేషన్ల నుండి 52 మంది ప్రతినిధుల బృందాన్ని కలుసుకోవడంతో పాటు నిర్మాణాత్మక చర్చలు చేయడం పట్ల తన సంతోషాన్ని వ్యక్తం చేశారు. సిసిఎస్ పెన్షన్ రూల్స్ 2021ని 25 డిసెంబర్ 2021న విడుదల చేయడం మరియు ముఖ ప్రమాణీకరణ ద్వారా డిఎల్సి జనరేషన్ను ఇటీవల ప్రారంభించడం వంటి ఆంశాలపై లేవనెత్తిన వివిధ ప్రశ్నలను ఆయన అభినందించారు. పింఛనుదారులలో ఉత్సుకత చాలా అర్థమయ్యేలా ఉంది మరియు అలాంటి పరస్పర చర్యలు సన్నిహితంగా ఉండటానికి మరియు ప్రతి అసోసియేషన్కు చేరువయ్యేలా చూసేందుకు కొనసాగుతాయని తెలిపారు. ప్రతి అసోసియేషన్ వారి సభ్యులతో ఇలాంటి ఆంశాలపై క్రమం తప్పకుండా సమావేశాలు నిర్వహించాలని కూడా ఆయన అభ్యర్థించారు.
డిపార్ట్మెంట్ మరియు పెన్షనర్స్ అసోసియేషన్ల మధ్య పరస్పర అవాగాహనను పెంపొందించడమే ఈ సమావేశం యొక్క లక్ష్యం అని ఆయన పునరుద్ఘాటించారు. ప్రత్యేకించి తన స్థాయిలో ప్రతి ఒక్కరినీ వ్యక్తిగతంగా తెలుసుకోగలరని మరియు కార్యదర్శి అర్థం చేసుకునే స్థితిలో ఉంటారని అసోసియేషన్లకు హామీ లభిస్తుందన్నారు. పెన్షన్ డిపార్ట్మెంట్ చాలా చట్టబద్ధమైన మరియు విధాన ఆధారిత విభాగం కాబట్టి పెన్షనర్లకు ఎక్కువ ప్రయోజనాలను అందించడానికి సంస్కరణలు ఎక్కడ అవసరమో అర్థం చేసుకోవడం చాలా ముఖ్యం మరియు నిరంతరం నవీకరణలు మరియు చట్టంలో సవరణలు అవసరమవుతాయని మరియు అదే లక్ష్యం అని ఆయన తెలియజేశారు. ఒక్కో సంఘంలో 300 మందికి పైగా సభ్యత్వం ఉందని, వారు సభ్యులతో నిత్యం సంభాషిస్తున్నారని ఆయన ఆశాభావం వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సాయంగా విదేశాల నుంచి అందుతున్న పరికరాలు, వస్తువులు త్వరితగతిన రాష్ట్రాలు/ కేంద్రపాలిత ప్రాంతాలకు కేటాయింపు, తరలింపు
దేశానికి చేరిన 11,000 ఆక్సిజన్ కాన్సన్ట్రేటర్లు, 19 ఆక్సిజన్ ఉత్పత్తి ప్లాంటులు, 7000 లకు పైగా వెంటిలేటర్లు, 5.5 లక్షలకు పైగా రెమ్డెసివిర్ ఇంజక్షన్ల కేటాయింపు, సరఫరా
కోవిడ్-19 కట్టడి, నివారణకు భారతదేశం చేస్తున్న ప్రయత్నాలకు విదేశాలు, వివిధ సంస్థలు 2021 ఏప్రిల్ 27వ తేదీ నుంచి సహాయ సహకారాలను అందిస్తున్నాయి. విదేశాలు విదేశీ సంస్థల నుంచి అందుతున్న సహాయ సామాగ్రిని కేంద్ర ప్రభుత్వం ప్రణాళికాబద్ధంగా, క్రమపద్ధతిలో వివిధ మంత్రిత్వశాఖలు, ప్రభుత్వశాఖల సహకారంతో రాష్ట్రాలు/ కేంద్రపాలిత ప్రాంతాలకు ఎటువంటి జాప్యం లేకుండా వేగంగా అందిస్తోంది.
2021 ఏప్రిల్ 27వ తేదీ నుంచి 2021 మే 16వ తేదీవరకు 11,000 ఆక్సిజన్ కాన్సన్ట్రేటర్లు, 19 ఆక్సిజన్ ఉత్పత్తి ప్లాంటులు, 7000 లకు పైగా వెంటిలేటర్లు/ బై పాప్ , 5.5 లక్షలకు పైగా రెమ్డెసివిర్ ఇంజక్షన్లను రోడ్డు, విమాన మార్గాల ద్వారా వాటిని కేటాయించిన రాష్ట్రాలు/ కేంద్రపాలిత ప్రాంతాలకు తరలించడం జరిగింది.
|
|
Consignments
|
|
Quantity
|
|
Oxygen Concentrators
|
|
263
|
|
Ventilators/BiPAP/CPAP
|
|
105
|
|
Oxygen Cylinder
|
|
2,332
|
|
Remdesivir
|
|
30,753
|
|
Casirivimab/Imdevimab
|
|
20,000
2021 మే 15/16 న ఆస్ట్రేలియా, రొమేనియా, యుఎస్ఎ, కజాఖ్స్తాన్, యుకె, ఇయు , ఖతార్, కువైట్, ఐసిబిఎఫ్ , బ్రిటిష్ ఆక్సిజన్ కంపెనీ , మెడికల్ ఎయిడ్  నుంచి ఈ కింది ప్రధాన సరఫరాలు అందాయి.
సాంఘిక న్యాయం, మరియు సాధికారత మంత్రిత్వ శాఖ
తల్లిదండ్రులు, సీనియర్ పౌరుల సంరక్షణ & సంక్షేమం  బిల్లు, 2019
తల్లిదండ్రులు, సీనియర్ పౌరుల సంరక్షణ & సంక్షేమం  బిల్లును 11.12.2019లో లోక్సభలో ప్రవేశపెట్టారు. లోక్సభ స్టాండింగ్ కమిటీ తన సిఫార్సులను ఈ శాఖకు 01.02.2021న పంపింది. శాసన శాఖతో సంప్రదింపుల అనంతరం ఈ సిఫార్సులను తగినవిధంగా ఇందులో పొందుపరచడం జరిగింది.
సామాజిక న్యాయం, సాధికారత మంత్రిత్వ శాఖ రాష్ట్ర ప్రభుత్వాలతో సంప్రదించి, ఉచిత సమాచారం, మార్గదర్శనం, భావోద్వేగ, మానసిక మద్దతు, క్షేత్రస్థాయిలో జోక్యం అందించడం ద్వారా సీనయర్ పౌరుల జీవన నాణ్యతను మెరుగుపరిచేందుకు దుర్భాషల నుంచి సంరక్షించే లక్ష్యంతో ఎల్డర్లైన్ః నేషనల్ హెల్ప్లైన్ ఫర్ సీనియర్ సిటిజన్స్ - టోల్ ఫ్రీ నెంబర్ 14567ను ప్రారంభించి, అమలు చేస్తోంది. ప్రస్తుతం 31 రాష్ట్రాలు/ కేంద్రపాలిత ప్రాంతాలలో ఈ హెల్ప్ లైన్ కార్యకలాపాలు నిర్వహిస్తోంది.
.ఈ సమాచారాన్ని సామాజిక న్యాయం, సాధికారత మంత్రిత్వ శాఖ సహాయ మంత్రి సుశ్రీ ప్రతిమా భౌమిక్ మంగళవారం లోక్సభకు ఇచ్చిన లిఖిత పూర్వక సమాధానంలో తెలిపారు.
(
ఉప రాష్ట్రపతి సచివాలయం
అవినీతిరహిత భారతం మనందరి లక్ష్యం కావాలి: ఉపరాష్ట్రపతి
- రాజ్యాంగ పవిత్రతను కాపాడటం ప్రజలందరి బాధ్యత
- ప్రజాస్వామ్యానికి జవాబుదారితనం, పారదర్శకత, సుపరిపాలన పట్టుకొమ్మలు
- కాగ్ కార్యాలయ ప్రాంగణంలో డాక్టర్ బీఆర్ అంబేడ్కర్ విగ్రహావిష్కరణ సందర్భంగా గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు
భారతదేశాభివృద్ధికి అవినీతి ఓ అవరోధంగా మారిందని.. దీన్ని దేశం నుంచి పారద్రోలేందుకు ప్రభుత్వంతోపాటు పౌరసమాజం, ప్రజలు సంయుక్తంగా పనిచేయాలని ఉపరాష్ట్రపతి శ్రీ ముప్పవరపు వెంకయ్యనాయుడు పిలుపునిచ్చారు. బుధవారం ఢిల్లీలోని కంప్ట్రోలర్ అండ్ ఆడిటర్ జనరల్  కార్యాలయంలో రాజ్యాంగ నిర్మాత డాక్టర్ బీఆర్ అంబేడ్కర్ విగ్రహాన్ని ఆవిష్కరించిన అనంతరం ఉపరాష్ట్రపతి ప్రసంగించారు.
‘రాజనీతిజ్ఞతతోపాటు సంఘ సంస్కర్తగా, తత్వవేత్తగా, మేధావిగా, న్యాయకోవిదుడిగా, ఆర్థికవేత్తగా, రచయితగా, మానవతా మూర్తిగా బహుముఖ ప్రజ్ఞ కలిగిన గొప్ప వ్యక్తి డాక్టర్ బీఆర్ అంబేడ్కర్. ప్రపంచంలోనే దృఢమైన రాజ్యాంగం కలిగుండటం భారతదేశ ప్రత్యేకత. దీని రూపకల్పనతోపాటు క్లిష్టమైన సమయంలో బాబాసాహెబ్ అంబేడ్కర్ పోషించిన పాత్ర అత్యంత కీలకం‘ అని ఉపరాష్ట్రపతి పేర్కొన్నారు. భారత రాజ్యాంగం నేటికీ దేశానికి ఓ మార్గదర్శిగా దారిచూపిస్తోందన్న విషయాన్ని గుర్తుచేశారు. అలాంటి రాజ్యాంగ పవిత్రతను కాపాడటంలో ప్రతి భారతీయుడు చిత్తశుద్ధితో పనిచేయాలన్నారు.
బడుగు, బలహీన, అణగారిన వర్గాల గుండెల్లో ప్రత్యేక స్థానం సంపాదించుకున్న డాక్టర్ అంబేడ్కర్.. తన జీవితంలో చివరి క్షణం వరకు సామాజిక అసమానత, కుల, లింగ వివక్షతకు వ్యతిరేకంగా మహిళా సాధికారతకోసం కృషిచేశారన్నారు. ‘ఇలాంటి మహనీయుల జీవితాన్ని, వారు చూపిన ఆదర్శాలను గుర్తుచేసుకుని.. వాటినుంచి మనతోపాటు భవిష్యత్ తరాలు స్ఫూర్తి పొందడమే.. వీరి విగ్రహాలను ఏర్పాటుచేయడం వెనక ఉద్దేశం’ అని ఉపరాష్ట్రపతి పేర్కొన్నారు.
డాక్టర్ అంబేడ్కర్ దూరదృష్టి కారణంగానే.. కాగ్ వంటి సంస్థల ఏర్పాటుతోపాటు వీటికి స్వయం ప్రతిపత్తి దక్కిందని ఆయన గుర్తుచేశారు. జవాబుదారీతనం, పారదర్శకత, సుపరిపాలన ప్రజాస్వామ్యానికి పట్టుకొమ్మలన్న ఉపరాష్ట్రపతి.. స్వతంత్రత, నిష్పాక్షికత, సమగ్రత, విశ్వసనీయత, శ్రేష్ఠత, పారదర్శకత, సానుకూల దృక్పథం మొదలైన కాగ్ మూలవిలువలకు.. డాక్టర్ బీఆర్ అంబేడ్కర్ జీవితమే ప్రేరణ అని అన్నారు. ప్రభుత్వ కార్యకలాపాల నిర్వహణలో కార్యకుశలత, కార్యసాధత వంటివి పెరిగేందుకు.. ప్రభుత్వం యంత్రాంగం లోపాలను సరిదిద్దుకుని మార్పులు, చేర్పులతో మరింత సమర్థవంతంగా ముందుకెళ్లేందుకు కాగ్ ఇచ్చే నివేదికలు ఎంతగానో ఉపయోగకరమని ఆయన పేర్కొన్నారు.
‘2022 కల్లా కాగితరహిత కార్యలాపాలు నిర్వహించాలన్న కాగ్ నిర్ణయం ముదావహం’ అని ఉపరాష్ట్రపతి అన్నారు. ఈ కార్యక్రమంలో కంప్ట్రోలర్ అండ్ ఆడిటర్ జనరల్ శ్రీ రాజీవ్ మెహర్షి, డిప్యూటీ కాగ్ శ్రీమతి అనితా పట్నాయక్ తదితరులు పాల్గొన్నారు.
ప్రధాన మంత్రి కార్యాలయం
గ్రామీణ భారత ప్రజల జీవనోపాధి అవకాశాలు మెరుగుపరచడం లక్ష్యంగా జూన్ 20వ తేదీన గరీబ్ కల్యాణ్ రోజ్ గార్ అభియాన్ ప్రారంభించనున్న ప్రధానమంత్రి శ్రీ మోదీ
వలస కార్మికులకు సహాయం చేసేందుకు ఉద్యమ రీతిలో 6 రాష్ర్టాలకు చెందిన 116 జిల్లాల్లో 125 రోజుల ప్రత్యేక ప్రచారం
ఈ ప్రచారోద్యమంతో దీర్ఘకాల మనుగడ ఉండే మౌలిక వసతులు, ఉపాధి అవకాశాల పెరుగుదల
గరీబ్ కల్యాణ్ రోజ్ గార్ అభియాన్ కింద రూ.50 వేల విలువ గల ప్రజా పనుల నిర్వహణ
ఇటీవల కాలంలో పట్టణాల నుంచి పెద్ద ఎత్తున స్వస్థలాలకు తిరిగి వచ్చిన వలస కార్మికులు, గ్రామీణ పౌరులకు జీవనోపాధి అవకాశాలు పెంచడం ద్వారా వారిని సాధికారం చేయడం లక్ష్యంగా “గరీబ్ కల్యాణ్ రోజ్ గార్ అభియాన్” పేరిట పెద్ద ఎత్తున గ్రామీణ ప్రజా పనుల స్కీమ్ ప్రారంభించాలని కేంద్రప్రభుత్వం నిర్ణయించింది. బీహార్ ముఖ్యమంత్రి, ఉపముఖ్యమంత్రి సమక్షంలో వీడియో కాన్ఫరెన్స్ ద్వారా జూన్ 20వ తేదీ ఉదయం 11 గంటలకు ప్రధానమంత్రి ఈ అభియాన్ ను ప్రారంభిస్తారు. బీహార్ లోని ఖగారియా జిల్లాకు చెందిన బెల్దార్ గ్రామం, తెలిహార్, బ్లాక్ నుంచి ఈ అభియాన్ ఆవిష్కారం జరుగుతుంది. మరో ఐదు రాష్ర్టాల ముఖ్యమంత్రులు, సంబంధిత మంత్రిత్వ శాఖలకు చెందిన కేంద్ర మంత్రులు కూడా ఈ వర్చువల్ కార్యక్రమంలో పాల్గొంటారు. కోవిడ్-19 మహమ్మారి నేపథ్యంలో సామాజిక దూరాన్ని పాటిస్తూనే 6 రాష్ర్టాలకు చెందిన 116 జిల్లాల్లోని గ్రామీణులు కూడా కామన్ సర్వీస్ కేంద్రాలు, కృషి విజ్ఞాన్ కేంద్రాల ద్వారా సమావేశంలో పాల్గొంటారు.
125 రోజుల పాటు ఈ ప్రచారం ఉద్యమ స్ఫూర్తితో జరుగుతుంది. రూ.50 వేల కోట్ల వ్యయంతో వలస కార్మికులకు ఉపాధి కల్పించడంతో పాటు గ్రామీణ ప్రాంతాల్లో మౌలిక వసతుల అభివృద్ధి లక్ష్యంగా 25 విభిన్న పనులు ఇందులో భాగంగా చేపడతారు.
బీహార్, ఉత్తరప్రదేశ్, మధ్యప్రదేశ్, రాజస్థాన్, జార్ఖండ్, ఒడిశా రాష్ర్టాల్లో 25 వేల మందికి పైగా వలస కార్మికులున్న మొత్తం 116 జిల్లాలను ఇందుకు ఎంపిక చేశారు. 27 ఆకాంక్షాపూరిత జిల్లాలు కూడా ఇందులో ఉన్నాయి. మొత్తం వలస కార్మికుల్లో మూడింట రెండు వంతుల మంది ఈ జిల్లాల్లోనే ఉన్నారని అంచనా.
గ్రామీణాభివృద్ధి, పంచాయతీరాజ్, రోడ్డు రవాణా మరియు రహదారులు, గనులు, మంచినీరు మరియు పారిశుధ్యం, పర్యావరణం, రైల్వే, పెట్రోలియం మరియు సహజవాయువులు, సరికొత్త మరియు పునరుత్పాదక ఇంధనం, సరిహద్దు రోడ్లు, టెలికాం, వ్యవసాయం వంటి 12 విభిన్న మంత్రిత్వ శాఖలు/ ప్రభుత్వ శాఖలు ఈ అభియాన్ సమన్వయ బాధ్యతలు నిర్వహిస్తాయి.
పర్యావరణం, అడవులు, మరియు వాతావరణ మార్పు మంత్రిత్వ శాఖ
మడ అడవుల సంరక్షణ- పరిరక్షణ
ప్రభుత్వం దేశంలోని అడవుల సుస్థిర పరిరక్షణ, పెంపుదల కోసం ప్రచార, నియంత్రణ చర్యలు తీసుకుంది. ‘మడ అడవులు పగడపు దిబ్బల సంరక్షణ, నిర్వహణ’పై జాతీయ తీర మిషన్ కార్యక్రమం కింద కేంద్ర పథకం ద్వారా ప్రచార చర్యలు అమలు అవుతున్నాయి. ఈ కార్యక్రమం కింద, మడ అడవుల సంరక్షణ, నిర్వహణ కోసం వార్షిక నిర్వహణ కార్యాచరణ ప్రణాళిక  రూపొందించారు. ఈ కార్యక్రమం అన్ని తీరప్రాంత రాష్ట్రాలు/ కేంద్రపాలిత ప్రాంతాలలో అమలు అవుతుంది.
పర్యావరణ  చట్టం, 1986 ప్రకారం కోస్టల్ రెగ్యులేషన్ జోన్  నోటిఫికేషన్  ద్వారా నియంత్రణ చర్యలు వైల్డ్ లైఫ్  చట్టం, 1972; భారతీయ అటవీ చట్టం, 1927; జీవ వైవిధ్య చట్టం, 2002; కాలానుగుణంగా సవరించబడిన ఈ చట్టాల క్రింద నియమాలు అమలు అవుతున్నాయి;.
వరల్డ్ వైడ్ ఫండ్ ఫర్ నేచర్, , భారతదేశ శాఖ అందించిన సమాచారం ప్రకారం,మన ప్రభుత్వం మహారాష్ట్ర, గోవా, గుజరాత్, ఆంధ్రప్రదేశ్, తమిళనాడు, కేరళ, ఒడిశా, పశ్చిమ గాల్ మరియు కర్ణాటక తో సహా తొమ్మిది రాష్ట్రాల్లో పౌరులను మ్యాజికల్ మడ అడవులు ప్రచారం ద్వారా మడ అడవుల సంరక్షణ పై దృష్టి సారించాలని ఆదేశించింది. సుమారు 180 మంది వాలంటీర్లు మడ అడవుల సంరక్షణ పై అవగాహన కల్పించేందుకు మరియు మరింత మంది కమ్యూనిటీ సభ్యులను అదే విధంగా ప్రోత్సహించడానికి తమ సమయాన్ని కేటాయించారు. వాలంటీర్లు ప్రెజెంటేషన్లు, వీడియోలు, కథల పుస్తకాలు, మడ అడవుల యాప్తో కూడిన క్యూరేటెడ్ సామగ్రి కలిగి ఉంటారు. అదనంగా, మాజికల్ మాంగ్రోవ్స్ ప్రచారంలో భాగంగా 220 వెబ్నార్ల ద్వారా భారతదేశంలోని తీరప్రాంత రాష్ట్రాల్లోని దాదాపు 15,600 మంది పౌరులకు అవగాహన కలిగించింది.
మడ అడవుల పరిరక్షణ, నిర్వహణ కోసం ప్రభుత్వం కేంద్ర ప్రాయోజిత పథకాల కింద, సర్వే, సరిహద్దులు, ప్రత్యామ్నాయం అనుబంధ జీవనోపాధి, రక్షణ చర్యలు విద్య అవగాహన కార్యక్రమాలతో సహా కార్యాచరణ ప్రణాళిక అమలు కోసం తీర రాష్ట్రాలు/కేంద్రపాలిత ప్రాంతాలకు సహాయం అందజేస్తుంది.
మడ అడవులను పెంచడం ప్రధాన కార్యకలాపాలలో ఒకటిగా ఉన్న తీర వనరుల పరిరక్షణ సంరక్షణ లక్ష్యంతో మంత్రిత్వ శాఖ గుజరాత్, ఒడిశా పశ్చిమ బెంగాల్ వంటి 3 రాష్ట్రాల తీరప్రాంతాలలో సమీకృత కోస్టల్ జోన్ మేనేజ్మెంట్ ప్రాజెక్ట్ ను ప్రారంభించింది.
అదనంగా, మహారాష్ట్ర రాష్ట్ర ప్రభుత్వం మడ అడవుల పరిరక్షణ కోసం అనేక చురుకైన చర్యలను చేపట్టింది. మడ అడవుల సంరక్షణ కోసం అంకితమైన విభాగాన్ని రాష్ట్ర ప్రభుత్వం ఏర్పాటు చేసింది. ఇంకా, మడ అడవులు సముద్ర జీవవైవిధ్య పరిరక్షణ ఫౌండేషన్ కూడా మడ అడవులను పెంచడానికి మరియు రాష్ట్ర ప్రభుత్వం అటవీ శాఖ ఆధ్వర్యంలో పరిశోధన జీవనోపాధి కార్యక్రమాలు ప్రోత్సహించడానికి మొదలైంది.
ఈ పథకం కింద, కేరళలోని వెంబండ్, కన్నూర్ ప్రాంతంలో మడ అడవుల సంరక్షణ, నిర్వహణ, సరుగుడు మొక్కలు మడతో అనుబంధిత జాతులు తీర ప్రాంతాల్లో నాటడానికి ప్రజలకు పంపిణీ చేస్తారు.
ఫారెస్ట్ సర్వే ఆఫ్ ఇండియా  దేశంలోని మడ అడవులను మూడు సాంద్రత తరగతులుగా అంచనా వేసింది, అంటే చాలా దట్టమైన, మధ్యస్తంగా దట్టమైన, బహిరంగ మడ అడవులు. ద్వైవార్షిక ప్రాతిపదికన ఇండియా స్టేట్ ఆఫ్ ఫారెస్ట్ రిపోర్ట్ లో ఈ ఫలితాలను ప్రచురిస్తుంది. ISFR 2021 ప్రకారం, 2019 సంవత్సరంలో అంచనా వేసిన మడ అడవులతో పోలిస్తే 2021 సంవత్సరంలో దేశంలో మడ అడవులు 17 చ.కి.మీ మేర పెరిగాయి. పర్యావరణ, అటవీ వాతావరణ మార్పుల మంత్రిత్వ శాఖ సహాయ మంత్రి శ్రీ అశ్విని కుమార్ చౌబే ఈరోజు రాజ్యసభలో ఈ సమాచారాన్ని అందించారు.
ప్రధాన మంత్రి కార్యాలయం
శ్రీగోపాల కృష్ణ గోఖలే జయంతి సందర్భం లో ఆయన కు శ్రద్ధాంజలిఘటించిన ప్రధాన మంత్రి
మహానుభావుడు శ్రీ గోపాల కృష్ణ గోఖలే జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘మహనీయుడు శ్రీ గోపాల కృష్ణ గోఖలే కు ఆయన జయంతి నాడు ఇదే శ్రద్ధాంజలి. మన స్వాతంత్ర్య సంగ్రామం లో ఆయన అందించినటువంటి తోడ్పాటు మరపురానిది. ప్రజాస్వామిక సిద్ధాంతాల పట్ల మరియు సామాజిక సశక్తీకరణ పట్ల ఆయన కు గల అచంచల నిబద్ధత మనకు సదా ప్రేరణ ను ఇస్తున్నది.’’ అని పేర్కొన్నారు.
ప్రధాన మంత్రి కార్యాలయం
ఆయుర్వేద ప్రతిపాదకుడు డాక్టర్ శ్రీ బాలాజీ తాంబే కన్నుమూత పట్ల సంతాపం తెలిపిన ప్రధాన మంత్రి
ఆయుర్వేద చికిత్సకుడు, యోగ సమర్ధకుడు డాక్టర్ శ్రీ బాలాజీ తాంబే కన్నుమూత పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
‘‘ఆయుర్వేద కు ప్రపంచం అంతటా, ప్రత్యేకించి యువత లో, లోకప్రియత్వాన్ని సంపాదించిపెట్టడం కోసం డాక్టర్ శ్రీ బాలాజీ తాంబే చేసిన అసంఖ్యాక ప్రయాసలకు గాను ఆయన ను స్మరించుకోవడం జరుగుతుంది. ఆయన తన దయాభరితమైన స్వభావరీత్యా కూడాను అభిమానపాత్రుడు అయ్యారు. ఆయన మరణం దు:ఖాన్ని కలిగించింది. ఆయన కుటుంబానికి, ఆయన ను అభిమానించే వారికి ఇదే సంతాపం. ఓం శాంతి.’’ అని ప్రధాన మంత్రి ఒక ట్వీట్ లో పేర్కొన్నారు.